Document ID: /roh_data/filtered/swiss_laws_in_ROHinterleaved.jsonl.gz/20588

This text was translated from DE into Rumantsch Grischun.

Nach der Verteilung legt die Konkursverwaltung dem Konkursgerichte einen Schlussbericht vor. Findet das Gericht, dass das Konkursverfahren vollständig durchgeführt sei, so erklärt es dasselbe für geschlossen. Gibt die Geschäftsführung der Verwaltung dem Gerichte zu Bemerkungen Anlass, so bringt es dieselben der Aufsichtsbehörde zur Kenntnis. Das Konkursamt macht den Schluss des Konkursverfahrens öffentlich bekannt.

Suenter la repartiziun suttametta l’administraziun dal concurs in rapport final a la dretgira da concurs. Sche la dretgira è da l’avis che la procedura da concurs saja vegnida realisada cumplettamain, pronunzia ella la terminaziun da tala. Sche la gestiun da l’administraziun chaschuna remartgas da vart da la dretgira, infurmescha ella l’autoritad da surveglianza. L’uffizi da concurs communitgescha publicamain la terminaziun da la procedura da concurs.